عراق تورکمن جبهه‌سی، عراق کورد بؤلگه‌سل یؤنتیمینده، قورولاجاق کوالیسیون حکومتین‌ده ائتکیلی رول آلماق ایستدیگینی بیلدیردی.
عراق تورکمن جبهه‌سینین بونا باغلی اربیل‌ده تشکیل ائتدیگی مشاویره ییغینجاغینا، تورکمن میللت وکیللری، تورکمن سیاسی پارتی صلاحیت‌لیلری، آکادمیسینلر و سیویل توپلوم هؤرگوت نماینده‌لری قاتیلدی. عراق تورکمن جبهه‌سی اربیل میللت وکیلی آیدین معروف، ییغینجاغین آردین‌دان "بوتون تورکمن طرفلر ییغینجاغا قاتیلدی. بو ییغینجاق‌دا تورکمنلرین یئنی عراق کورد بؤلگه‌سل یؤنتیمی حکومتینه تک سس اولاراق قاتیلماسی قونوسون‌دا آنلاشدیق" دئدی.
معروف، عراق کورد بؤلگه‌سل یؤنتیمینده قورولاجاق یئنی حکومت‌ده گوج‌لو تمثیل ایسته‌یه‌ن تورکمنلر باشباخان کؤمک‌چی‌سی و تورکمن ایشلرین‌دن سوروملو بیر باخانلیق وئریلمه‌سی طلبینین ییغینجاق‌دا اله آلیندیغینی سؤیله‌دی.
عراق کورد بؤلگه‌سل یؤنتیمینده تورکمن میللت وکیلی محمد ائلخانلی ایسه اؤنجه‌کی کابینه‌ده تورکمنلرین بیر باخانلیقلا تمثیل ائدیلدیگینی خاطیرلاداراق، "تورکمن سیاسی پارتی و میللت وکیللری اولاراق ییغینجاق‌دا ایشتیراک‌چی دئییل، رهبرلیک‌ده اورتاق اولماق ایستدیگیمیزی دیله گتیردیک" دئدی.
تورکمنلرین یؤنتیم‌ده و سیاسی مکانیزم‌ده ائتکیلی رول آلماسی لازیم اولدوغونو سؤیله‌یه‌ن ائلخانلی، بؤلگه‌ده ایکینجی ائتنیک قروپون تورکمنلر اولدوغونو، بو سببله سیاسی وارلیغینین گوجلندیریلمه‌سی لازیم اولدوغونو ایفاده ائتدی
